text:
от правило за юрисдикция, което съществува и в правото на замолената страна по конвенцията.
 4. Настоящата конвенция не изключва наказателната юрисдикция, упражнявана в съответствие с националното право.
 5. Когато повече от една страна по конвенцията иска да упражни юрисдикция по отношение на престъпление от посочените в настоящата конвенция, заинтересованите страни, ако е възможно, провеждат консултации, за да определят онази от тях, която има най-подходяща юрисдикция за наказателното преследване.
 Член 15
 Задължение за разследване
 1. Когато получи информация, че лице, което е извършило или е заподозряно в извършването на престъпление, посочено в настоящата конвенция, може да се намира на нейна територия, съответната страна по конвенцията предприема необходимите мерки според вътрешното си право за разследване на фактите, които се съдържат в информацията.
 2. Когато прецени, че обстоятелствата налагат това, страната по конвенцията, на чиято територия се намира извършителят или вероятният извършител на престъплението, предприема подходящи мерки според вътрешното си право, за да осигури присъствието на това лице за целите на наказателното преследване или екстрадицията.
 3. Всяко лице, по отношение на което се предприемат мерките по параграф 2, има право:
 а)
 да се свърже незабавно с най-близкия компетентен представител на държавата, на която е гражданин или която на друго основание има право да защити правата му, а ако лицето няма гражданство - на държавата, на чиято територия се намира обичайното му местоживеене;
 б)
 да бъде посетено от представител на тази държава;
 в)
 да бъде уведомено за неговите права по букви а) и б).
 4. Правата, предвидени в параграф 3, се упражняват в съответствие със законите и подзаконовите актове на страната по конвенцията, на чиято територия се намира извършителят или вероятният извършител на престъплението, като посочените закони или подзаконови актове трябва да дават възможност за пълно постигане на целите, с оглед на които са предоставени правата по параграф 3.
 5. Разпоредбите на параграфи 3 и 4 не засягат правото на всяка страна по конвенцията, която може да иска да упражни юрисдикция съобразно член 14, параграф 1, буква в) и параграф 2, буква г), да покани Международния комитет на Червения кръст да се свърже с вероятния извършител и да го посети.
 Член 16
 Неприложимост на конвенцията
 Настоящата конвенция не се прилага, когато някое от престъпленията по членове 5—7 и член 9 е извършено в пределите на една държава, вероятният извършител е гражданин на тази държава и се намира на нейна територия и никоя друга държава няма основание да упражни юрисдикция в съответствие с член 14, параграфи 1 или 2 от настоящата конвенция, като разпоредбите на член 17 и членове 20—22 от конвенцията се прилагат в тези случаи.
 Член 17
 Международно сътрудничество по наказателноправни въпроси
 1. Страните по конвенцията си предоставят възможно най-голяма помощ във връзка с всяко разследване, наказателно производство или производство за екстрадиция за престъпление от посочените в членове 5—7 и член 9 от настоящата конвенция, включително съдействие при събирането на доказателства, които са на тяхно разположение и са необходими за целите на производството.
 2. Страните по конвенцията изпълняват задълженията си по параграф 1 в съответствие с всеки действащ договор или друго споразумение за


text:
взаимна правна помощ между тях. При липсата на такъв договор или споразумение страните по настоящата конвенция си предоставят помощ в съответствие със своето вътрешно право.
 3. Страните по конвенцията си сътрудничат във възможно най-пълна степен съобразно относимото право, договори, споразумения и договорености на замолената страна по конвенцията при разследването на престъпления или при наказателните производства относно престъпления, за които в молещата страна по конвенцията може да бъде ангажирана отговорността на юридическо лице съобразно член 10 от настоящата конвенция.
 4. Всяка страна по конвенцията може да обмисли създаването на допълнителни механизми за обмен с други страни по конвенцията на информация или доказателства, необходими за установяването на наказателна, гражданска или административна отговорност съобразно член 10.
 Член 18
 Екстрадиция или наказателно преследване
 1. В случаите, когато има юрисдикция в съответствие с член 14 и не екстрадира това лице, страната по конвенцията, на чиято територия се намира вероятният извършител, е длъжна без никакво изключение и независимо от това, дали престъплението е било извършено на нейна територия, без неоснователно забавяне да предаде случая по ред, предвиден в законодателството на тази страна по конвенцията, на своите компетентни органи за целите на наказателното преследване. Тези органи вземат своето решение по същия начин, както при всяко друго тежко престъпление, в съответствие с правото на тази страна по конвенцията.
 2. Когато съобразно своето вътрешно право страна по конвенцията може да екстрадира или да предаде по друг начин свой гражданин само при условие че лицето ще ѝ бъде върнато за изтърпяване на наказанието, определено в съдебния процес или в производството, за което е била поискана екстрадиция или предаване, и тази страна по конвенцията и страната, която иска екстрадицията на лицето, се съгласят с тази възможност и с други условия, които намерят за уместни, екстрадицията или предаването при такова условие са достатъчни за изпълнение на задължението по параграф 1.
 Член 19
 Екстрадиция
 1. Престъпленията, посочени в членове 5—7 и член 9 от настоящата конвенция, се смятат за включени по право като основания за екстрадиция във всеки договор за екстрадиция, сключен между страни по настоящата конвенция преди нейното влизане в сила. Страните по конвенцията се задължават да включат тези престъпления като престъпления, съставляващи основание за екстрадиция, във всеки договор за екстрадиция, сключен между тях впоследствие.
 2. Когато страна по конвенцията, която обуславя екстрадицията от съществуването на договор, получи искане за екстрадиция от друга страна по конвенцията, с която тя няма договор за екстрадиция, замолената страна по конвенцията може да реши да приеме настоящата конвенция като правно основание за екстрадиция по отношение на престъпленията, посочени в членове 5—7 и член 9 от нея. Към екстрадицията се прилагат другите условия, предвидени от правото на замолената страна по конвенцията.
 3. Страните по конвенцията, които не обуславят екстрадицията от съществуването на договор, признават престъпленията, посочени в членове 5—7 и член 9 от настоящата конвенция, като основания за екстрадиция в отношенията помежду си, като се спазват условията, предвидени от правото на замолената страна по конвенцията.
 4. При необходимост за целите на екстрадицията между страни по настоящата конвенция престъпленията, посочени в членове 5—7 и член 9 от нея,

type: contracts

jurisdiction: EU


text:
се третират като извършени не само на мястото на извършване на престъплението, но и на територията на страните по конвенцията, които са установили своята юрисдикция в съответствие с член 14.
 5. Що се отнася до престъпленията, посочени в членове 5—7 и член 9 от настоящата конвенция, разпоредбите на всички договори и споразумения за екстрадиция, сключени между страни по нея, се смятат за изменени в отношенията между страните, доколкото са несъвместими с настоящата конвенция.
 Член 20
 Недопустимост на клаузата за изключване на политическите престъпления
 1. Никое престъпление от посочените в членове 5—7 и член 9 от настоящата конвенция няма да бъде смятано за политическо престъпление, за престъпление, свързано с политическо престъпление, или за престъпление с политически подбуди за целите на екстрадицията или взаимната правна помощ. Съответно искане за екстрадиция или за взаимна правна помощ, което се основава на такова престъпление, не може да бъде отказано на единственото основание, че искането се отнася за политическо престъпление, за престъпление, свързано с политическо престъпление, или за престъпление с политически подбуди.
 2. Без да се засяга прилагането на членове 19—23 от Виенската конвенция за правото на договорите от 23 май 1969 г. към останалите разпоредби на настоящата конвенция, всяка държава или Европейската общност може при подписването или при депозирането на документа си за ратификация, приемане, одобрение или присъединяване към конвенцията да заяви, че си запазва правото да не прилага параграф 1 от настоящия член, що се отнася до екстрадицията за престъпление, предвидено в настоящата конвенция. Страната по конвенцията се задължава да прилага тази резерва индивидуално във всеки отделен случай чрез надлежно мотивирано решение.
 3. Всяка страна по конвенцията може да оттегли изцяло или частично резерва, която е направила съобразно параграф 2, чрез декларация, която се отправя до генералния секретар на Съвета на Европа и поражда действие от датата на получаването ѝ.
 4. Страна по конвенцията, която е направила резерва съобразно параграф 2 от настоящия член, не може да иска прилагане на параграф 1 от настоящия член от никоя друга страна по конвенцията; ако обаче резервата ѝ е частична или под условие, тя може да иска прилагане на настоящия член, доколкото сама го е приела.
 5. Резервата има срок на действие три години от датата на влизане в сила на настоящата конвенция по отношение на съответната страна по конвенцията. Тази резерва може да бъде подновявана за срокове със същата продължителност.
 6. Дванадесет месеца преди изтичането на срока на действие на резервата генералният секретар на Съвета на Европа уведомява съответната страна по конвенцията за изтичането му. Не по-късно от три месеца преди изтичането на срока страната по конвенцията уведомява генералния секретар на Съвета на Европа дали запазва, изменя или оттегля своята резерва. Когато страната по конвенцията уведоми генералния секретар на Съвета на Европа, че запазва резервата, тя предоставя обяснение за основанията, които оправдават запазването ѝ. При липса на уведомление от съответната страна по конвенцията генералният секретар на Съвета на Европа информира тази страна, че нейната резерва се смята за продължена автоматично за срок от шест месеца. Ако до изтичането на този срок съответната страна по конвенцията не


text:
уведоми, че е взела решение да запази или да измени резервата, последната отпада с изтичането на срока.
 7. Когато страна по конвенцията не екстрадира лица в изпълнение на тази резерва, след като е получила искане за екстрадиция от друга страна по конвенцията, тя без никакво изключение и без неоснователно забавяне предава случая на своите компетентни органи с цел наказателно преследване, освен ако молещата страна по конвенцията и замолената страна се споразумеят за друго. Компетентните органи вземат своето решение за целите на наказателното преследване в замолената страна по конвенцията по същия начин, както при всяко тежко престъпление, в съответствие с правото на тази страна. Замолената страна по конвенцията съобщава без неоснователно забавяне крайния изход от производството на молещата страна по конвенцията и на генералния секретар на Съвета на Европа, който изпраща информацията на Консултативния форум на страните по конвенцията, предвиден в член 30.
 8. Решението за отхвърляне на искането за екстрадиция на основание тази резерва се изпраща незабавно на молещата страна по конвенцията. Ако в разумен срок в замолената страна по конвенцията не бъде постановено съдебно решение по същество съобразно параграф 7, молещата страна по конвенцията може да съобщи този факт на генералния секретар на Съвета на Европа, който отнася въпроса до Консултативния форум на страните по конвенцията, предвиден в член 30. Този Консултативен форум разглежда въпроса и дава становище за съответствието на отказа с конвенцията, което представя на Комитета на министрите за приемане на декларация по този въпрос. При изпълнението на функциите си по тази точка Комитетът на министрите заседава в състав, ограничен до държавите — страни по конвенцията.
 Член 21
 Клауза относно дискриминацията
 1. Никоя разпоредба на настоящата конвенция не трябва да се тълкува като вменяваща задължение за извършване на екстрадиция или за оказване на взаимна правна помощ, ако замолената страна по конвенцията има основателни причини да приеме, че искането за екстрадиция за престъпления от посочените в членове 5—7 и член 9 или за взаимна правна помощ по отношение на такива престъпления е било направено с цел наказателно преследване или наказване на едно лице заради неговата раса, религия, националност, етнически произход или политическо мнение или че изпълнението на искането би утежнило положението на това лице по някоя от посочените причини.
 2. Никоя разпоредба на настоящата конвенция не трябва да се тълкува като вменяваща задължение за извършване на екстрадиция, ако съществува риск лицето, посочено в искането за екстрадиция, да бъде подложено на изтезания или на нечовешко или унизително отнасяне или наказания.
 3. Никоя разпоредба на настоящата конвенция не трябва да се тълкува като вменяваща задължение за екстрадиция, ако на лицето, екстрадицията на което се иска, може да бъде наложено смъртно наказание, а ако правото на замолената страна по конвенцията не предвижда доживотен затвор — доживотен затвор без възможност за помилване, освен ако според приложимите договори за екстрадиция замолената страна по конвенцията е длъжна да екстрадира, когато молещата страна по конвенцията даде гаранции, които замолената страна смята за достатъчни, че няма да бъде наложено смъртно наказание или ако такова бъде наложено, то няма да бъде изпълнено, или на съответното лице няма


text:
да бъде наложено наказание доживотен затвор без възможност за помилване.
 Член 22
 Предаване на информация без поискване
 1. Без това да засяга техните собствени разследвания или производства, компетентните органи на страна по конвенцията могат без предварително искане да изпратят на компетентните органи на друга страна по конвенцията информация, получена в рамките на тяхното собствено разследване, когато считат, че съобщаването на тази информация би помогнало на страната по конвенцията, която получава информацията, да започне или да извърши разследване или производство, или може да доведе до отправяне на искане от тази страна съгласно конвенцията.
 2. Страната по конвенцията, която предоставя информацията, може съобразно националното си право да постави условия за ползването на тази информация от страната по конвенцията, която получава информацията.
 3. Тези условия са задължителни за страната по конвенцията, която получава информацията.
 4. Независимо от това всяка страна по конвенцията може по всяко време чрез декларация, отправена до генералния секретар на Съвета на Европа, да заяви, че си запазва правото да не бъде обвързана от условията, поставени от страна по конвенцията, която предоставя информацията по параграф 2 по-горе, освен ако получи предизвестие за характера на информацията, която ще бъде предоставена, и се съгласи с нейното предаване.
 Член 23
 Подписване и влизане в сила
 1. Настоящата конвенция е открита за подписване от държавите — членки на Съвета на Европа, от Европейската общност и от държавите, които не са членове на Съвета на Европа, но са участвали в нейното изготвяне.
 2. Настоящата конвенция подлежи на ратификация, приемане или одобрение. Документите за ратификация, приемане или одобрение се депозират при генералния секретар на Съвета на Европа.
 3. Настоящата конвенция влиза в сила на първия ден от месеца, следващ изтичането на тримесечен срок от датата, на която шест подписали страни, от които най-малко четири държави — членки на Съвета на Европа, са изразили съгласието си да се обвържат от конвенцията съгласно разпоредбите на параграф 2.
 4. По отношение на всяка подписала страна, която изрази впоследствие съгласие да бъде обвързана от конвенцията, последната влиза в сила на първия ден от месеца, следващ изтичането на тримесечен срок от датата, на която е изразено нейното съгласие да бъде обвързана от конвенцията съгласно разпоредбите на параграф 2.
 Член 24
 Присъединяване към конвенцията
 1. След влизането в сила на настоящата конвенция Комитетът на министрите на Съвета на Европа, след като се консултира със страните по конвенцията и получи единодушното им съгласие, може да покани всяка държава, която не е член на Съвета на Европа и не е участвала в изготвянето на конвенцията, да се присъедини към нея. Решението се приема с мнозинството, предвидено в член 20, буква г) от Статута на Съвета на Европа, и с единодушие на представителите на страните по конвенцията, които имат право да заседават в Комитета на министрите.
 2. По отношение на всяка държава, която се присъединява към конвенцията съгласно параграф 1 по-горе, конвенцията влиза в сила на първия ден от месеца, следващ изтичането на тримесечен срок от датата на депозиране на документа за присъединяване при генералния секретар на Съвета на Европа.
 Член 25
 Териториално прилагане
 1.


text:
Всяка държава или Европейската общност може при подписването или при депозирането на документа си за ратификация, приемане, одобрение или присъединяване да посочи територията или териториите, на които ще се прилага настоящата конвенция.
 2. На всяка по-късна дата всяка страна по конвенцията може чрез декларация, отправена до генералния секретар на Съвета на Европа, да разпростре прилагането на настоящата конвенция към всяка друга територия, посочена в декларацията. Конвенцията влиза в сила за тази територия на първия ден от месеца, следващ изтичането на тримесечен срок от датата, на която генералният секретар на Съвета на Европа е получил декларацията.
 3. Всяка декларация, подадена съгласно предходните две точки, може да бъде оттеглена по отношение на всяка посочена в нея територия чрез уведомление, отправено до генералния секретар на Съвета на Европа. Оттеглянето влиза в сила на първия ден от месеца, следващ изтичането на тримесечен срок от датата, на която генералният секретар на Съвета на Европа е получил уведомлението.
 Член 26
 Действие на конвенцията
 1. Настоящата конвенция допълва приложимите многостранни или двустранни договори или споразумения между страните по нея, включително разпоредбите на следните договори на Съвета на Европа:
 —
 Европейска конвенция за екстрадиция, открита за подписване в Париж на 13 декември 1957 г. (ETS No 24);
 —
 Европейска конвенция за взаимопомощ по наказателноправни въпроси, открита за подписване в Страсбург на 20 април 1959 г. (ETS No 30);
 —
 Европейска конвенция за борба с тероризма, открита за подписване в Страсбург на 27 януари 1977 г. (ETS No 90);
 —
 Допълнителен протокол към Европейската конвенция за взаимопомощ по наказателноправни въпроси, открит за подписване в Страсбург на 17 март 1978 г. (ETS No 99);
 —
 Втори допълнителен протокол към Европейската конвенция за взаимопомощ по наказателноправни въпроси, открит за подписване в Страсбург на 8 ноември 2001 г. (ETS No 182);
 —
 Протокол за изменение и допълнение на Европейската конвенция за борба с тероризма, открит за подписване в Страсбург на 15 май 2003 г. (ETS No 190).
 2. Ако две или повече страни по конвенцията вече са сключили споразумение или договор по въпросите, уредени в настоящата конвенция, или по друг начин са уредили отношенията си по тези въпроси или направят това в бъдеще, те имат право да прилагат това споразумение или договор или съответно да уредят тези отношения. Когато обаче страни по настоящата конвенция уредят отношенията си по въпросите, предмет на конвенцията, по-различно от предвиденото в нея, те правят това по начин, който не противоречи на целите и принципите на конвенцията.
 3. Страните по конвенцията, които са членове на Европейския съюз, прилагат в отношенията помежду си правилата на Общността и на Европейския съюз, доколкото съществуват правила на Общността или на Европейския съюз, които уреждат съответния въпрос и са приложими към конкретния случай, без това да засяга предмета и целта на настоящата конвенция, както и пълното ѝ прилагане в отношенията с другите страни по нея.
 4. Никоя разпоредба на настоящата конвенция не засяга други права, задължения и отговорности на някоя страна по нея и на физическите лица, които произтичат от международното право, включително международното хуманитарно право.
 5. Действията на въоръжените сили във време


text:
на въоръжен конфликт според смисъла на тези термини в международното хуманитарно право, които се регулират от този клон на правото, не се регулират от настоящата конвенция и действията, извършвани от въоръжените сили на страна по конвенцията в изпълнение на техните служебни задължения, не се регулират от настоящата конвенция, доколкото са уредени от други норми на международното право.
 Член 27
 Изменяне и допълване на конвенцията
 1. Изменения и допълнения на настоящата конвенция могат да бъдат предлагани от всяка страна по нея, от Комитета на министрите на Съвета на Европа или от Консултативния форум на страните по конвенцията.
 2. Генералният секретар на Съвета на Европа съобщава всяко предложение за изменение или допълнение на страните по конвенцията.
 3. Наред с това всяко изменение или допълнение, предложено от страна по конвенцията или от Комитета на министрите, се съобщава на Консултативния форум на страните по конвенцията, който представя на Комитета на министрите своето становище по предложеното изменение или допълнение.
 4. Комитетът на министрите разглежда предложеното изменение или допълнение и всяко становище, представено от Консултативния форум на страните по конвенцията, и може да одобри изменението или допълнението.
 5. Текстът на всяко изменение или допълнение, одобрено от Комитета на министрите в съответствие с параграф 4, се изпраща на страните по конвенцията за приемане.
 6. Всяко изменение или допълнение, одобрено в съответствие с параграф 4, влиза в сила на тридесетия ден от датата, на която всички страни по конвенцията са уведомили генералния секретар, че го приемат.
 Член 28
 Преразглеждане на приложението
 1. Всяка страна по конвенцията или Комитетът на министрите може да предлага изменения и допълнения с цел осъвременяване на списъка на договори в приложението. Така предложените изменения или допълнения засягат само универсалните договори, които са сключени в системата на Организацията на обединените нации, отнасят се конкретно за международния тероризъм и са влезли в сила. Генералният секретар на Съвета на Европа ги съобщава на държавите — страни по конвенцията.
 2. След като се консултира със страните по конвенцията, които не са членове на Съвета на Европа, Комитетът на министрите може да приеме предложено изменение или допълнение с мнозинството, предвидено в член 20, буква г) от Статута на Съвета на Европа. Изменението или допълнението влиза в сила след изтичането на едногодишен срок от деня, в който е било изпратено на страните по конвенцията. През този период всяка страна по конвенцията може да уведоми генералния секретар на Съвета на Европа за всяко възражение срещу влизането в сила на изменението или допълнението по отношение на тази страна.
 3. Ако една трета от страните по конвенцията уведомят генералния секретар на Съвета на Европа за възражение против влизането в сила на изменението или допълнението, то не влиза в сила.
 4. Ако по-малко от една трета от страните по конвенцията уведомят за възражение, изменението или допълнението влиза в сила за онези страни по конвенцията, които не са уведомили за възражение.
 5. Когато изменение или допълнение е влязло в сила съгласно параграф 2 и страна по конвенцията е уведомила за възражение против него, това изменение или допълнение влиза в сила по отношение на съответната страна


text:
по конвенцията на първия ден от месеца, следващ датата, на която тя е уведомила генералния секретар на Съвета на Европа, че приема изменението или допълнението.
 Член 29
 Разрешаване на спорове
 При спор между страни по конвенцията във връзка с нейното тълкуване или прилагане те се стремят да разрешат спора чрез преговори или чрез други мирни средства по техен избор, включително отнасяне на спора до арбитражен съд, чиито решения ще бъдат задължителни за страните по спора, или до Международния съд, по взаимно съгласие на засегнатите страни по конвенцията.
 Член 30
 Консултативен форум на страните по конвенцията
 1. Страните по конвенцията периодично провеждат консултации с цел:
 а)
 отправяне на предложения за улесняване и подобряване на ефективното използване и изпълнение на настоящата конвенция, включително установяване на всички проблеми, както и на последиците на всяка декларация, направена съгласно настоящата конвенция;
 б)
 формулиране на становище за съответствието на отказ за извършване на екстрадиция, отнесен до форума съобразно член 20, параграф 8;
 в)
 отправяне на предложения за изменяне или допълване на настоящата конвенция съобразно член 27;
 г)
 формулиране на становище на форума по всяко предложение за изменяне или допълване на настоящата конвенция, което е отнесено до форума съобразно член 27, параграф 3;
 д)
 изразяване на становище по всеки въпрос, свързан с прилагането на настоящата конвенция, и улесняване на обмена на информация за важни тенденции и постижения в областта на правото, политиката или технологиите.
 2. Консултативният форум на страните по конвенцията се свиква от генералния секретар на Съвета на Европа, когато той намери за необходимо, и винаги когато мнозинство от страните по конвенцията или Комитетът на министрите поискат свикването му.
 3. Секретариатът на Съвета на Европа подпомага държавите — страни по конвенцията, при изпълнението на функциите им по настоящия член.
 Член 31
 Денонсиране
 1. Всяка страна по конвенцията може по всяко време да денонсира настоящата конвенция чрез уведомление, отправено до генералния секретар на Съвета на Европа.
 2. Денонсирането влиза в сила на първия ден от месеца, следващ изтичането на тримесечен срок от датата, на която генералният секретар на Съвета на Европа е получил уведомлението.
 Член 32
 Уведомления
 Генералният секретар на Съвета на Европа уведомява държавите — членки на Съвета на Европа, Европейската общност, държавите, които не са членове на Съвета на Европа, но са участвали в изготвянето на настоящата конвенция, както и всяка държава, която се е присъединила или е била поканена да се присъедини към конвенцията, за:
 а)
 всяко подписване;
 б)
 депозирането на всеки документ за ратификация, приемане, одобрение или присъединяване;
 в)
 всяка дата на влизане в сила на настоящата конвенция в съответствие с член 23;
 г)
 всяка декларация, подадена съобразно член 1, член 22, параграф 4 и член 25;
 д)
 всеки друг акт, уведомление или съобщение, свързани с настоящата конвенция.
 В УВЕРЕНИЕ НА ГОРНОТО ДОЛУПОДПИСАНИТЕ, надлежно упълномощени за тази цел, подписаха настоящата конвенция.
 Изготвена във Варшава, на шестнадесетия ден от месец май 2005 г. на английски и френски език, като двата текста имат еднаква сила, в единствен екземпляр, който се депозира в архивите на Съвета на Европа. Генералният секретар на Съвета на Европа предава заверени


text:
копия на всяка държава — членка на Съвета на Европа, на Европейската общност, на държавите, които не са членове на Съвета на Европа, но са участвали в изготвянето на настоящата конвенция, и на всяка държава, поканена да се присъедини към нея.
 Приложение
 1.
 Конвенция за борба с незаконното завладяване на самолети, подписана в Хага на 16 декември 1970 г.
 2.
 Конвенция за преследване на незаконните актове, насочени против безопасността на гражданската авиация, сключена в Монреал на 23 септември 1971 г.
 3.
 Конвенция за предотвратяване и наказание на престъпленията против лица, ползващи се с международна защита, в това число и дипломатическите агенти, приета в Ню Йорк на 14 декември 1973 г.
 4.
 Международна конвенция за борба срещу вземането на заложници, приета в Ню Йорк на 17 декември 1979 г.
 5.
 Конвенция за физическа защита на ядрения материал, приета във Виена на 3 март 1980 г.
 6.
 Протокол за борба с незаконните актове на насилие в летищата, обслужващи международната гражданска авиация, приет в Монреал на 24 февруари 1988 г.
 7.
 Конвенция за преследване на незаконните действия, насочени срещу сигурността на морското корабоплаване, приета в Рим на 10 март 1988 г.
 8.
 Протокол за преследване на незаконните действия, насочени срещу сигурността на неподвижни платформи, разположени върху континенталния шелф, приет в Рим на 10 март 1988 г.
 9.
 Международна конвенция за борба с бомбения тероризъм, приета в Ню Йорк на 15 декември 1997 г.
 10.
 Международна конвенция за борба срещу финансирането на тероризма, приета в Ню Йорк на 9 декември 1999 г.
 11.
 Международна конвенция за предотвратяването на актове на ядрен тероризъм, приета в Ню Йорк на 13 април 2005 г. (1).
 (1) Изменение на приложението, прието от заместник министрите на тяхното 1034-то заседание (11 септември 2008 г., точка 10.1) и влязло в сила на 13 септември 2009 г. съгласно член 28 от конвенцията.


text:
 18.6.2015
 BG
 Официален вестник на Европейския съюз
 L 151/25
 ПРЕПОРЪКА No 1/2015 НА СЪВЕТА ЗА АСОЦИИРАНЕ ЕС—ТУНИС
 от 17 март 2015 година
 относно изпълнението на плана за действие ЕС—Тунис (2013—2017 г.), с който се прилага привилегированото партньорство в рамките на европейската политика на съседство [2015/935]
 СЪВЕТЪТ ЗА АСОЦИИРАНЕ ЕС—ТУНИС,
 като взе предвид Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, и по-специално член 80 от него,
 като има предвид, че:
 (1)
 С член 80 от Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна (1), („споразумението“) на Съвета за асоцииране се предоставят правомощия да отправя препоръки, които смята за подходящи за постигането на целите на споразумението.
 (2)
 Съгласно член 90 от споразумението страните предприемат всички общи или специални мерки, необходими за изпълнението на техните задължения по споразумението, и следят за постигането на целите, заложени в споразумението.
 (3)
 Страните одобриха текста на плана за действие ЕС—Тунис (2013—2017 г.), с който се прилага привилегированото партньорство („плана за действие“) в рамките на европейската политика за съседство.
 (4)
 Посоченият план за действие следва да допринесе за прилагането на споразумението посредством изготвянето и приемането, по общо споразумение на страните, на специални мерки, които ще зададат практическите насоки за прилагането на споразумението.
 (5)
 Чрез плана за действие се цели, от една страна, да бъдат предвидени конкретни мерки за изпълнението на задълженията на страните по споразумението, и от друга страна, да се осигури по-широка рамка за допълнително укрепване на отношенията между Европейския съюз и Тунис, за да се постигне висока степен на икономическа интеграция и да се задълбочи политическото сътрудничество в съответствие с общите цели на споразумението,
 ПРИЕ НАСТОЯЩАТА ПРЕПОРЪКА:
 Член единствен
 Съветът за асоцииране препоръчва страните да изпълнят плана за действие (2), доколкото изпълнението е насочено към постигане на целите на споразумението.
 Съставено в Брюксел на 17 март 2015 година.
 За Съвета за асоцииране
 Председател
 F. MOGHERINI
 (1) ОВ L 97, 30.3.1998 г., стр. 2.
 (2) Вж. документ st 15164/14 ADD 1, стр. 5, в http://register.consilium.europa.eu


text:
 Важна правна забележка
 |
 22002D0015
 Официален вестник n° L 110 , 25/04/2002 стр. 0009 - 0010 специално чешко издание глава 11 том 07 стр. 162 - 163 специално испанско издание глава 11 том 07 стр. 162 - 163 специално унгарско издание глава 11 том 07 стр. 162 - 163 специално литвийско издание глава 11 том 07 стр. 162 - 163 LV.ES глава 11 том 07 стр. 162 - 163 MT.ES глава 11 том 07 стр. 162 - 163 PL.ES глава 11 том 07 стр. 162 - 163 SK.ES глава 11 том 07 стр. 162 - 163 специално словенско издание глава 11 том 07 стр. 162 - 163
 Решение на Съвместния комитет на ЕИПNo 15/2002от 1 март 2002 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Глава ХХ от приложение II към Споразумението все още не е изменена.(2) Резолюция 2000/C 141/02 на Съвета от 28 октомври 1999 г. относно взаимното признаване [1] трябва да бъде включена в Споразумението,РЕШИ:Член 1След точка 2 (Съобщение COM (85) 310 на Комисията, окончателно) от глава XХ на приложение II към Споразумението се вмъква следната точка:"3. 32000 Y 0519(02): Резолюция 2000/C 141/02 на Съвета от 28 октомври 1999 г. относно взаимното признаване (ОВ C 141, 19.5.2000 г., стр. 5)."Член 2Текстовете на Резолюция 2000/ЕО 141/02 на исландски и норвежки език, които се публикуват в притурката за ЕИП към Официален вестник на Еврoпейските общности, са автентични.Член 3Настоящoто решение влиза в сила на 2 март 2002 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [**].Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 1 март 2002 година.За Съвместния комитет на ЕИППредседателP. Westerlund[1] ОВ C 141, 19.5.2000 г., стр. 5.[**] Не са посочени конституционни изисквания.--------------------------------------------------


text:
 23.11.2017
 BG
 Официален вестник на Европейския съюз
 L 308/12
 РЕШЕНИЕ НА СЪВМЕСТНИЯ КОМИТЕТ НА ЕИП
 No 111/2016
 от 3 юни 2016 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2017/2129]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/1005 на Комисията от 25 юни 2015 г. за изменение на Регламент (ЕО) No 1881/2006 по отношение на максимално допустимите количества олово в определени храни (1) следва да бъде включен в Споразумението за ЕИП.
 (2)
 Регламент (ЕС) 2015/1006 на Комисията от 25 юни 2015 г. за изменение на Регламент (ЕО) No 1881/2006 по отношение на максимално допустимите количества на неорганичен арсен в храните (2) следва да бъде включен в Споразумението за ЕИП.
 (3)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В глава ХII, точка 54щщщщ (Регламент (ЕО) No 1881/2006 на Комисията) от приложение II към Споразумението за ЕИП се добавят следните тирета:
 „—
 32015 R 1005: Регламент (ЕС) 2015/1005 на Комисията от 25 юни 2015 г. (ОВ L 161, 26.6.2015 г., стр. 9),
 —
 32015 R 1006: Регламент (ЕС) 2015/1006 на Комисията от 25 юни 2015 г. (ОВ L 161, 26.6.2015 г., стр. 14).“
 Член 2
 Текстовете на регламенти (ЕС) 2015/1005 и (ЕС) 2015/1006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 юни 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 юни 2016 година.
 За Съвместния комитет на ЕИП
 Председател
 Claude MAERTEN
 (1) ОВ L 161, 26.6.2015 г., стр. 9.
 (2) ОВ L 161, 26.6.2015 г., стр. 14.
 (*1) Без отбелязани конституционни изисквания.


text:
 Важна правна забележка
 |
 22005A1119(01)
 Официален вестник n° L 302 , 19/11/2005 стр. 0047 - 0067
 20050429Конференция на Организацията на обединените нации за търговия и развитиеМеждународно споразумение за маслиновото масло и трапезните маслини, 2005 година+++++ TIFF +++++Организация на обединените нацииЖенева, 2005 годинаЗАБЕЛЕЖКАДокументите на ООН притежават символи, които представляват комбинация от главни букви и цифри. Използването на такъв символ представлява позоваване на документ на ООН.TD/OLIVE OIL.10/6ПРЕАМБЮЛСТРАНИТЕ ПО НАСТОЯЩОТО СПОРАЗУМЕНИЕ,СЕ СПОРАЗУМЯХА ЗА СЛЕДНОТО:ГЛАВА IОбщи целиЧлен 1Общи целиОбщите цели на настоящото споразумение са следните:1. В областта на международното техническо сътрудничество:- да развива международното сътрудничество, насочено към интегрирано и устойчиво развитие на отглеждането на маслини в световен мащаб,- да развива координирането на политиките за производство, индустриализация, съхраняване и търговия на маслинови масла, масла от маслинено кюспе и трапезните маслини,- да насърчава изследванията и разработките и да развива трансфера на технологии и обучение в сектора на маслиновите продукти с цел, inter alia, да се модернизира отглеждането на маслини и сектора за производство на маслинови продукти и да се подобри качеството на продукцията,- да положи основите за международно сътрудничество в международната търговия с маслинови масла, масла от маслинено кюспе и трапезни маслини и, в този контекст, за тесни връзки на сътрудничество между представителите на различните заинтересовани страни в сектора за производство на маслинови продукти в съответствие с международните споразумения и спогодби в тази област,- да подпомага положените усилия и предприетите мерки за подобряване на качеството на продукцията и за насочване на вниманието към качеството,- да подпомага положените усилия и предприетите мерки за подобряване на взаимодействието между отглеждането на маслини и околната среда, по-специално с оглед на защитата и опазването на околната среда,- да изследва и развива пълното оползотворяване на продуктите, получени от маслиновото дърво,- да провежда дейности за съхраняване на генните източници на маслиновите дървета.2. В областта на стандартизацията на международната търговия с маслинови продукти:- да продължи провеждането на съвместната дейност в областта на физикохимичното и органолептичното изпитване, за да се разширят знанията за състава и качествените характеристики на маслиновите продукти с оглед на създаването на международни стандарти, които подпомагат:- контрола върху качеството на продуктите,- лоялната международна търговия,- защитата на правата на потребителите,- предотвратяването на измами;- да улесни изучаването и прилагането на мерки за хармонизиране на националните и международните закони, свързани по-специално с търговията с маслиново масло и трапезни маслини,- да насърчи хармонизирането на критериите за определяне на географските указания, дадени от членовете, с оглед на международната им защита,- да положи основите за международно сътрудничество за предотвратяване, а при необходимост, и за борба с измамите в международната търговия с ядивни маслинови продукти чрез създаване на тесни връзки на сътрудничество между представителите на различните заинтересовани страни в сектора за производство на маслинови продукти.3. В областта на разширяване на международната търговия и популяризиране на маслиновите продукти:- да развие всички дейности, допринасящи за хармоничното и устойчиво развитие на производството на маслинови продукти чрез всички средства в кръга на правомощията на Международния съвет за маслиновите продукти в областта на производството, потреблението и международната търговия като вземе предвид начина, по който те се свързват помежду си,- да улесни изучаването и


text: прилагането на мерки за установяване на равновесие между производство и потребление и създаването на процедури за предоставяне на информация и консултации, за да се подобри прозрачността на пазара,- да приложи мерки, насочени към разширяване на международната търговия с маслинови продукти и да приеме всички необходими мерки за увеличаване потреблението на маслиново масло и трапезни маслини,- да предприеме действия, които обогатяват знанията за хранителните, терапевтичните и други качества на маслиновото масло и трапезните маслини;- да запази и разшири ролята на Международния съвет за маслиновите продукти като средище на всички икономически субекти в сектора и като световен документационен и информационен център за маслиновото дърво и неговите продукти.ГЛАВА IIДефиницииЧлен 2ДефиницииПо смисъла на настоящото споразумение:1. "Международен съвет за маслиновите продукти" е международната организация, упомената в член 3, параграф 1, която е създадена с цел прилагане на разпоредбите на настоящото споразумение.2. "Съветът на членовете" е органът на Международния съвет за маслиновите продукти, който взема решенията.3. "Член" означава договаряща се страна по настоящото споразумение.4. "Маслинови масла" са маслата, получени единствено от плода на маслиновото дърво; това изключва маслата, получени посредством използване на разтворители или методи на повторна естерификация, както и онези, смесени с мазнини от други източници.5. "Трапезни маслини" е продуктът, получен от здрави плодове на култивирани сортове на маслиновото дърво, специално подбрани за получаването на маслини, които са подходящи за съхраняване и които са подходящо обработени или преработени и се предлагат за търговия или крайно потребление.6. "Маслинови продукти" са всички ядивни маслинови продукти, по-специално маслиновите масла, маслата от маслинено кюспе и трапезните маслини.7. "Маслинови странични продукти" са по-специално продуктите, получени при подрязване на маслиновите дървета и от производството на маслинови продукти, както и продуктите, получени в резултат на алтернативна употреба на продуктите от сектора.8. "Година за бране на маслините" е периодът от 1 октомври всяка година до 30 септември следващата година.ПЪРВА ЧАСТИНСТИТУЦИОНАЛНИ РАЗПОРЕДБИГЛАВА IIIМеждународен съвет за маслиновите продуктиРаздел IСъздаване, органи, функции, привилегии и имунитетиЧлен 3Създаване, седалище и структура на Международния съвет за маслиновите продукти1. Международният съвет за маслиновите продукти осъществява дейността си чрез:- своя председател,- своя Съвет на членовете, а в зависимост от случая, и чрез своите комитети и подкомитети,- своя Изпълнителен секретариат,в съответствие с процедурите, предвидени в раздели II—V.2. Седалището на Международния съвет за маслиновите продукти е в Мадрид (Испания), освен ако не е решено друго от Съвета на членовете.Член 4Представителство на членовете в Международния съвет за маслиновите продукти:1. Всеки член определя свой представител в Международния съвет за маслиновите продукти.2. Всяко позоваване в настоящото споразумение на "правителство" или "правителства" се счита, че включва Европейската общност и всяка междуправителствена организация, която има отговорности по отношение на договарянето, сключването и прилагането на международни споразумения, по-специално споразумения за стоки. Съответно, всяко позоваване в настоящото споразумение на подписване, ратифициране, приемане или одобрение, на нотификация за временно прилагане или за присъединяване, когато става въпрос за Европейската общност или такива междуправителствени организации, се счита, че включва позоваване на подписване, ратифициране, приемане или одобрение, на нотификация за временно прилагане или за присъединяване от страна на Европейската общност или такива междуправителствени организации.Член 5Привилегии и имунитети1. Международният съвет за маслиновите продукти е международно


text: юридическо лице. Той по-специално има правоспособност да сключва договори, да придобива и продава движима и недвижима собственост и да завежда съдебни дела. Той няма правомощия да взема заеми.2. На територията на всеки член, и доколкото неговото законодателството разрешава, Международният съвет за маслиновите продукти има правоспособността, необходима му за да изпълнява функциите, които са му възложени от настоящото споразумение.3. За да се осигури правилното му функциониране, статутът, привилегиите и имунитетите на Международния съвет за маслиновите продукти, на неговия Изпълнителен директор, висши длъжностни лица и други служители в Изпълнителния секретариат, на експертите и делегациите на членовете на територията на Испания се уреждат със споразумение за седалището на Съвета.4. Правителството на държавата, в която се намира седалището на Международния съвет за маслиновите продукти, доколкото законодателството на държавата разрешава, освобождава от облагане с данъци възнаграждението, което Международният съвет за маслиновите продукти изплаща на своите служители активите, доходите и друга собственост на Международния съвет за маслиновите продукти.5. Международният съвет за маслиновите продукти може да сключва с един или няколко от членовете споразумения, свързани с привилегиите и имунитетите, които може да са необходими за правилното прилагане на настоящото споразумение.Раздел IIСъвет на членоветеЧлен 6Състав и функции1. Съветът на членовете се състои от един делегат за всеки член. Освен това, всеки член може да назначи един или няколко заместника и един или няколко съветника на своя делегат.2. Съветът на членовете е главният орган за взимане на решения на Международния съвет за маслиновите продукти. Той упражнява всички правомощия и изпълнява или урежда изпълнението на всички функции, които са необходими за постигане целите на настоящото споразумение. Съветът на членовете взема всички решения, приема всички препоръки и прави всички предложения, предвидени в настоящото споразумение, освен ако правомощията или функциите не са изрично прехвърлени на Изпълнителния секретариат или Изпълнителния директор.Всички решения, препоръки и предложения, приети в съответствие с Международното споразумение, което предхожда настоящото споразумение [1] и които са още в сила при влизането в сила на настоящото споразумение, продължават да се прилагат освен ако не противоречат на настоящото споразумение или не са отменени от Съвета на членовете.3. Съветът на членовете, в съответствие с разпоредбите на настоящото споразумение, приема:а) Процедурни правила;б) Правилник за служителите, съобразен с правилниците за служителите в сходни междуправителствени организации; ив) организационна схема.4. Съветът на членовете извършва или урежда извършването на изследвания или друга работа, включително събирането на подробна информация за различните видове помощи за дейности, свързани с отглеждането на маслини и производството на маслинови продукти, за да може да формулира препоръки или предложения, които счита за подходящи за постигането на общите цели, определени в член 1. Всяко такова изследване или работа обхваща възможно най-голям брой страни или групи страни и взема предвид общите, социалните и икономическите условия на изследваните страни.Членовете информират Съвета на членовете, съгласно процедура, определена от въпросния Съвет, за заключенията, които са направили след като са разгледали препоръките и предложенията, които възникват при прилагането на настоящото споразумение.5. Съветът на членовете публикува годишен доклад за дейността си и за прилагането на настоящото споразумение.6. Съветът на членовете съставя, изготвя и публикува на официалните езици на Международния съвет за маслиновите


text: продукти такива доклади, изследвания или документи, които счита, че са полезни и необходими, и поддържа и актуализира документация, която му е необходима за изпълнение на своите функции съгласно настоящото споразумение.Член 7Заседания на Съвета на членовете1. Съветът на членовете заседава в седалището на Международния съвет за маслиновите продукти, ако не е решил друго. Ако по покана на някой от членовете, Съветът на членовете реши да заседава на друго място, този член поема допълнителните разходи за бюджета на Международния съвет за маслиновите продукти, които надвишават разходите за провеждане на заседанието в седалището.2. Съветът на членовете провежда редовна сесия най-малко веднъж годишно, през есента.Всеки член може да упълномощи делегата на друг член да представлява неговите интереси и да упражнява неговото право да участва при вземането на решения в Съвета на членовете на една или няколко сесии. Като доказателство за такова упълномощаване на Съвета на членовете се представя документ, който Съветът счита за приемлив.Делегат на член не може да представлява интересите и да упражнява правото да участва при вземането на решения в Съвета на членовете на повече от един член.3. Съветът на членовете може да бъде свикан по всяко време по преценка на неговия председател. Председателят може също да свика Съвета на членовете по искане на няколко членове или само на един член, подкрепен най-малко от два други члена.4. Разходите за делегатите на сесията на Съвета на членовете се поемат от заинтересованите членове.5. Известията за сесиите, предвидени по параграф 2 от настоящия член, се правят най-малко 60 дни преди датата на първото заседание на всяка такава сесия. Известията за сесиите, предвидени по параграф 3 от този член, се правят най-малко 21 дни преди датата на първото заседание на всяка такава сесия.6. Необходимият кворум за всяка сесия на Съвета на членовете е присъствието на делегатите на мнозинството от членовете, които държат най-малко 90 % от всички дялове за участие, дадени на членовете.Ако няма такъв кворум, сесията се отлага за 24 часа и необходимият кворум става присъствието на делегатите на мнозинството от членовете, които държат най-малко 85 % от всички дялове за участие, дадени на членовете.7. Като наблюдатели на всички или на част от сесиите на Съвета на членовете могат да присъстват, с предварителното съгласие на Съвета на членовете, както следва:а) международните организации и институции, посочени в член 14 от настоящото споразумение;б) правителството на всяка държава със статут на член или наблюдател на ООН или на една от организациите, посочени в член 14 от настоящото споразумение, която възнамерява да стане страна по настоящото споразумение, след писмени консултации в периода между датата на изпращане на уведомлението за провеждане на сесия и датата на провеждане на сесията.Наблюдателите нямат право да се изказват на сесиите на Съвета на членовете, освен ако не са упълномощени от председателя.Член 8Дялове за участие1. Членовете държат заедно 1000 дялове за участие.Дяловете за участие се разпределят между членовете пропорционално на изходните данни на всеки член, изчислени с помощта на следната формула:q = p1 + e1 + p2 + e2Параметрите на тази формула са средни стойности, изразени в хиляди метрични тонове като са изключени фракциите от


text: 1000 тона над цялото число. Не са разрешени фракции на дялове за участие.q : изходни данни, използвани за пропорционално изчисляване на квотите за участиеp1 : средното производство на маслиново масло за последните шест години за бране на маслинитеe1 : среден (митнически) износ на маслиново масло за последните шест календарни години, съответстващи на последните години от годините за бране на маслините, използвани за изчисляване на р1р2 : средното производство на трапезни маслини за последните шест години за бране на маслините, преобразуван в еквивалента му за маслиново масло с помощта на коефициент за преобразуване, равен на 16 %е2 : среден (митнически) износ на трапезни маслини за последните шест календарни години, съответстващи на последните години от годините за бране на маслините, използвани за изчисляване на р2, преобразуван в еквивалента му за маслиново масло с помощта на коефициент за преобразуване, равен на 16 %.2. Никой член не може да държи по-малко от пет дяла за участие. За целта, ако при изчислението на базата на параграф 1 се стигне до резултат, който е по-малък от пет дяла за участие за отделен член, дяловете на този член се увеличават до пет, а дяловете на другите членове пропорционално се намаляват.3. Съветът на членовете приема на годишната си сесия дяловете за участие, изчислени съгласно този член. Разпределението е в сила за следващата година.4. Първоначалните дялове за участие се съдържат в приложение А към настоящото споразумение. Те се определят на основата на параграфи 1 и 2 от настоящия член, като се имат предвид средните стойности на данните за последните шест години за бране на маслините и календарни години, за които има изходни данни. Всяка година Съветът на членовете променя дяловете в зависимост от условията в съответствие с изискванията на параграфи 1, 2 и 3 от настоящия член.Член 9Решения на Съвета на членовете1. Ако не е предвидено друго в настоящото споразумение, решенията на Съвета на членовете се вземат с консенсус на членовете в рамките на срок, определен от председателя. Този срок не може да е по-дълъг от продължителността на сесията на Съвета на членовете, на която е предложено проекторешението.Ако не се постигне консенсус в рамките на този срок, членовете преминават към гласуване.2. Решението се счита за прието, когато за него са гласували поне 50 % от членовете, съставляващи 82 % от дяловете за участие.3. Съветът на членовете може да взема решения чрез размяна на кореспонденция между председателя и членовете без да се провежда сесия, при условие че нито един член не възразява срещу такава процедура.Правилата за използването на тази процедура на консултиране се определят от Съвета на членовете в Процедурните правила на Съвета.Всяко решение, което е взето по този начин, се съобщава на всички членове от Изпълнителния секретариат възможно най-бързо и се включва в окончателния доклад на следващата сесия на Съвета на членовете.Раздел IIIПредседател и заместник-председателЧлен 10Председател и заместник-председател1. Съветът на членовете избира председател измежду членовете на делегациите на членовете. Когато председателят е ръководител на делегация, неговото/нейното право да участва във вземането на решения в Съвета на членовете се упражнява от друг член на съответната делегация.Без да засяга правомощията и


text: функциите, дадени на Изпълнителния директор в или в съответствие с настоящото споразумение, председателят упражнява правомощията и функциите, определени в настоящото споразумение и допълнително конкретизирани в Процедурните правила. Освен това, председателят представлява Международния съвет за маслиновите продукти юридически и председателства сесиите на Съвета на членовете.2. Съветът на членовете избира също и заместник-председател измежду членовете на делегациите на членовете. Когато заместник-председателят е ръководител на делегация, заместник-председателят има право да участва във вземането на решения в Съвета на членовете, освен когато е председател, в който случай той/тя делегира това право на друг член на делегацията си.В случай на отсъствие на председателя той/тя се замества от заместник-председателя.3. Председателят и заместник-председателят не получават никакво възнаграждение.4. В случай на временно отсъствие на председателя и заместник-председателя или на постоянно отсъствие на един от тях или на двамата, Съветът на членовете избира нови длъжностни лица, временно или постоянно в зависимост от случая, измежду членовете на делегациите на членовете.Раздел IVКомитети и подкомитетиЧлен 11Финансов комитет1. Съветът на членовете създава финансов комитет, в който участва по един делегат от всеки член.2. Финансовият съвет отговаря за финансовия контрол на Международния съвет за маслиновите продукти и за контрола върху приложението на глава IV от настоящото споразумение.В този контекст той отговаря за анализа и проучването на годишните проектобюджети на Международния съвет за маслиновите продукти, предложени от Изпълнителния секретариат. Само проектобюджетите, които са обсъдени във Финансовия комитет, могат да се представят на Съвета на членовете за приемане.Финансовият комитет отговаря също така и за разглеждане на счетоводните отчети на Международния съвет за маслиновите продукти в съответствие с разпоредбите на член 18.Всяка година Финансовият комитет представя счетоводните отчети за предходната финансова година на Съвета на членовете за одобряване от годишната сесия заедно с другите мерки по финансовите въпроси.3. Подробните правила за прилагането на тези разпоредби се създават и приемат от Съвета на членовете в процедурните правила.Член 12Други комитети и подкомитети1. Съветът на членовете може да създава такива комитети и подкомитети, които счита, че са му полезни и необходими за изпълнение на своите функции съгласно настоящото споразумение.2. Подробните правила за прилагането на настоящите разпоредби се създават и приемат от Съвета на членовете в процедурните правила. Тези правила:а) осигуряват справедливо разпределение на председателските места в комитетите между членовете;б) определят разпоредбите, регламентиращи достъпа на наблюдатели до заседанията на комитетите и подкомитетите.Раздел VИзпълнителен секретариатЧлен 13Изпълнителен секретариат1. Международният съвет за маслиновите продукти има Изпълнителен секретариат, който се състои от изпълнителен директор, висши длъжностни лица и необходимия персонал за изпълнението на задачите, произтичащи от настоящото споразумение. Постовете на изпълнителния директор и висшите длъжностни лица се определят в процедурните правила, приет от Съвета на членовете.2. Съветът на членовете назначава изпълнителния директор и висшите длъжностни лица въз основа на принципа на пропорционалното редуване между членовете и географското равновесие.Съветът на членовете определя условията за тяхното назначаване, като има предвид тези, които се прилагат за длъжностните лица на съответстващи постове в сходни междуправителствени организации. Длъжностните им характеристики са определени в процедурните правила.3. Изпълнителният директор е главното административно длъжностно лице в Международния съвет за маслиновите продукти. Изпълнителният директор изпълнява своите задължения и взема управленски решения на колегиална основа


text: с висшите длъжностни лица.4. Изпълнителният директор назначава служителите в съответствие с Правилник за служителите.5. Изпълнителният директор, висшите длъжностни лица и другите служители не участват в дейности с цел придобиване на печалба в някой от секторите за отглеждане на маслини и производство на маслинови продукти.6. Изпълнителният директор, висшите длъжностни лица и другите служители не могат да искат или получават инструкции относно задълженията си съгласно настоящото споразумение от членовете или от органи, външни по отношение на Международния съвет за маслиновите продукти. Те се въздържат да извършват действия, които биха могли да се отразят на постовете им като международни служители, които се отчитат единствено пред Съвета на членовете. членовете се съобразяват с изключително международния характер на задълженията на изпълнителния директор, висшите длъжностни лица и служителите и се въздържат да им въздействат при изпълнението на техните задължения.Раздел VIСътрудничество и връзки с други организацииЧлен 14Сътрудничество с други организации1. Международният съвет за маслиновите продукти взема всички необходими мерки за консултации и сътрудничество с Организацията на обединените нации и нейните органи, по-специално Конференцията на Организацията на обединените нации за търговия и развитие (ЮНКТАД), Програмата за развитие на Организацията на обединените нации (ПРООН), Световната здравна организация (СЗО), Международната организация по прехрана и земеделие (ФАО), Съвместната програма на ФАО/СЗО за комисията на Кодекс Алиментариус, Международната организация на труда (МОТ), Организацията на Обединените нации за образование, наука и култура (ЮНЕСКО) и други специализирани институции на ООН и с такива междуправителствени, правителствени и неправителствени организации, които са подходящи за сектора на маслиновите продукти и полагат усилия да подкрепят финансово дейността на Международния съвет за маслиновите продукти в полза на всички членове.2. Международният съвет за маслиновите продукти установява връзки и изготвя при необходимост специални споразумения за съвместна работа с международни или регионални организации или институции с финансов характер, по-специално с Общия фонд за стоките.Споразуменията за съвместна работа между Международния съвет за маслиновите продукти и упоменатите по-горе международни организации или институции се одобряват предварително от Съвета на членовете.По отношение на изпълнението на проекти съгласно настоящия член, Международният съвет за маслиновите продукти в качеството си на международен стоков орган не носи каквото и да е финансово задължение за гаранции, предоставени от отделни членове или други субекти. Членовете не носят отговорност поради членството си в Международния съвет за маслиновите продукти за задължения, възникнали в резултата на заемане или предоставяне на средства от страна на член или субект във връзка с такива проекти.3. Международният съвет за маслиновите продукти при необходимост информира ЮНКТАД за своята дейност и програмите си за работа, имайки предвид специалната роля на ЮНКТАД в международната търговия.ВТОРА ЧАСТФИНАНСОВИ РАЗПОРЕДБИГЛАВА IVБюджети на международния съвет за маслиновите продуктиЧлен 15Бюджети на Международния съвет за маслиновите продукти1. За да осъществи общите цели, определени в глава I на настоящото споразумение, Съветът на членовете приема следните годишни бюджети:- административен бюджет,- бюджет за техническо сътрудничество,- промоционален бюджет.2. Административният бюджет се финансира от вноските на членовете и всички други приходи, събрани в тази връзка. Размерът на вноската на всеки член се определя пропорционално на неговия дял за участие, определен в съответствие с член 8 от настоящото споразумение.3. Бюджетът за техническо сътрудничество се


text: финансира от:а) размера на вноската на всеки член, която се определя пропорционално на неговия дял за участие, определен в съответствие с член 8 от настоящото споразумение;б) субсидии, доброволни вноски на членовете, регламентирани в разпоредбите на споразумение, сключено между Международния съвет за маслиновите продукти и донора-член, дарения; ив) всички други приходи, събрани в тази връзка.4. Промоционалният бюджет се финансира от:а) размера на вноската на всеки член, която се определя пропорционално на неговия дял за участие, определен в съответствие с член 8 от настоящото споразумение;б) доброволни вноски на членовете, регламентирани в разпоредбите на споразумение, сключено между Международния съвет за маслиновите продукти и донора-член;в) дарения от правителства и/или други източници; иг) всички други приходи, събрани в тази връзка.5. Международният съвет за маслиновите продукти може също да получава и допълнителни вноски под друга форма, включително услуги, научно-техническо оборудване и/или персонал, който отговаря на изискванията за работа по одобрените програми.В допълнение, Международният съвет за маслиновите продукти, като част от развитието на международното сътрудничество, се стреми да осигури съществена финансова и/или техническа помощ, която може да получи от компетентните международни, регионални и национални организации, били те финансови или други.Упоменатите вноски се разпределят от Съвета на членовете за бюджета за техническо сътрудничество или за промоционалния бюджет, или и за двата бюджета.6. Сумите от административния бюджет, бюджета за техническо сътрудничество и промоционалния бюджет, които не са изразходвани през календарната година се пренасят се пренасят за следващите календарни години като авансово финансиране на съответните бюджети и се разпределят между тях в зависимост от дяловете за участие на всеки член за съответната финансова година.Тези суми не могат при никакви обстоятелства да се прехвърлят към други бюджети, освен ако Съветът на членовете не е решил друго.Член 16Административни средстваВ допълнение към бюджетите, посочени в член 15, Международният съвет за маслиновите продукти може да получи средства за административни цели, предвидени в процедурните правила.Член 17Плащане на вноските1. Всяка година на годишната си сесия Съветът на членовете определя размера на вноската, която следва да се плати от всеки член за следващата календарна година; той се определя на базата на броя на съответните дялове за участие на всеки член, изчислен съгласно член 8.2. Първоначалните условия за всеки член, станал страна по споразумението след влизането му в сила, се изчисляват на базата на дяла, разпределен на съответния член, и остатъка от въпросната година до изтичането ѝ към момента на присъединяването на новия член, като оценките, направени за другите членове за дадената календарна година, не се променят.3. Вноските, предвидени по член 15, стават дължими на първия ден от календарната година, за която са изчислени. Те се изчисляват в евро и са платими в тази валута или в равностойната сума на друга свободно конвертируема валута.4. В началото на календарната година Съветът на членовете изисква от членовете да уредят вноската си възможно най-бързо, за да създадат условия за нормална работа на Международния съвет за маслиновите продукти както и условия за изпълнението на планираните от него дейности за съответната календарна година.Когато вноската не е внесена шест месеца след началото на календарната година, Съветът на членовете приканва съответния член да извърши плащане


text: в срок от три месеца. Ако двата срока не са спазени, въпросът се отнася на вниманието на Съвета на членовете на негова редовна сесия. Правото на член в просрочие да участва при вземането на решения в Съвета на членовете и да заема изборна длъжност в Съвета на членовете и неговите комитети и подкомитети автоматически се прекратява до внасянето на цялата вноска. Съветът на членовете, след изслушване на члена в просрочие, взема всички необходими решения, които се изпълняват.5. Решение на Съвета на членовете не може да освободи никой член от финансовите му задължения съгласно настоящото споразумение.Член 18Финансов контрол1. Финансовият контрол на Международния съвет за маслиновите продукти се осъществява от Финансовия комитет в съответствие с изискванията на член 11.2. Финансовите отчети на Международния съвет за маслиновите продукти за предходната финансова година, заверени от независим одитор, се представят на Финансовия комитет, който след като анализира отчетите ги представя на годишната сесия на Съвета на членовете за одобрение и публикуване.Съветът на членовете определя независим одитор чрез организиране на търг, в който участват най-малко три специализирани компании.Независимият одитор не може да се назначава за повече от три години.Фирмата, избрана да извършва одит на отчетите на Международния съвет за маслиновите продукти, не може да бъде преизбирана като одитор в продължение на девет години след това по време на срока на действие на настоящото споразумение.3. В допълнение, Съветът на членовете на годишната си сесия разглежда и приема доклада, свързан с:- проверка на управлението на средствата, активите и касата на Международния съвет за маслиновите продукти,- регулярността на финансовите операции и съответствието им на действащите правила и бюджетни разпоредби.Член 19Ликвидация1. Съветът на членовете при разпускане предприема най-напред действията, предвидени по член 47, параграф 5.2. След изтичане на срока на настоящото споразумение, ако то не е продължено, удължено или подновено, активите на Международния съвет за маслиновите продукти и неизползваните суми, постъпили от фондовете, посочени в член 16, както и неизползваните средства в бюджетите, посочени в член 15, се връщат на членовете пропорционално на общия брой на дяловете им за участие, които са в сила в дадения момент. Доброволните вноски, посочени в член 15, параграф 4, буква б) и параграф 5, буква б), и даренията, упоменати в член 15, параграф 5, буква в) се връщат на съответния член или донор.ЧАСТ ТРЕТАИКОНОМИЧЕСКИ И СТАНДАРТИЗАЦИОННИ РАЗПОРЕДБИГЛАВА VНаименования и дефиниции на маслиновите масла, маслата от маслинено кюспе и трапезните маслини — географски указанияЧлен 20Употреба на наименованието "маслиново масло"1. Употребата на наименованието "маслиново масло" е ограничена до маслото, получено единствено от плода на маслиновото дърво; това изключва маслото, получено посредством използване на разтворители или методи на повторна естерификация, както и маслото, смесено с мазнини от други източници.2. В никакъв случай наименованието "маслиново масло" не може да се използва самостоятелно за назоваване на масла от маслинено кюспе.3. Членовете се задължават да се въздържат във вътрешната и международната си търговия от използването на наименованието "маслиново масло", самостоятелно или в съчетание с други думи, когато то не съответства на изискванията на настоящия член.Член 21Наименования и дефиниции за маслиновите масла, маслата от маслинено кюспе и трапезните маслини1. В приложение


text: Б е дадено описание на определенията на следните различни категории маслинови масла и масла от маслинено кюспе:I. Маслиново масло:А. Натурални маслинови масла:а) Натурални маслинови масла, годни за консумация без допълнителна обработка:i) Екстра натурално маслиново масло;ii) Натурално маслиново масло;iii) Обикновено натурално маслиново масло.б) натурални маслинови масла, негодни за консумация без допълнителна обработка:Натурално маслиново масло "Лампанте".Б. Рафинирано маслиново масло.В. Маслиново масло.II. Масло от маслинено кюспе:А. нерафинирано масло от маслинено кюспе;Б. рафинирано масло от маслинено кюспе;В. масло от маслинено кюспе.2. В приложение В е дадено описание на определенията на следните видове трапезни маслини:i) Зелени маслини;ii) Маслини с оцветяване;iii) Черни маслини.3. Съветът на членовете може да прави изменения, когато счита, че те са необходими и целесъобразни, по отношение на категориите масла и видовете трапезни маслини, предвидени по настоящия член, и на дефинициите, дадени в приложения Б и В.Член 22Задължения на членовете1. Членовете на Международния съвет за маслиновите продукти се задължават да прилагат наименованията, предвидени в приложения Б и В, в международната си търговия и да насърчават приложението им във вътрешната си търговия.2. Съветът на членовете определя стандартите за качествените критерии, приложими за международната търговия на членовете, в съответствие с член 25, параграф 3.3. Членовете се задължават да анализират подробно определянето на наименованията и географските указания, които могат да представляват икономически интерес за членовете както и минималните национални правни разпоредби, необходими за осигуряване на защитата или осигуряващи защитата на такива указания. За тази цел Международният съвет за маслиновите продукти осигурява средствата за разработване на схема за взаимно признаване на такива указания.4. Географските указания, когато са дадени такива, могат да се прилагат само за натуралните маслинови масла и за трапезните маслини, които спадат към търговската категория "Екстра" и са произведени в съответствие с разпоредбите за тези продукти.5. Географските указания могат да се използват единствено в съответствие с условията, предвидени от закона в страната на произход.6. Членовете се задължават по-специално да разработят схема за взаимно признаване на географските указания, за да осигурят защита, ex officio, на географските указания, защитени съгласно националното законодателство на членовете и да забранят или да се въздържат от използването на тяхна територия за целите на международната търговия на такива указания и наименования на маслиновите масла, маслата от маслинено кюспе и трапезните маслини, които противоречат на тези принципи.Това задължение се прилага за всички надписи върху опаковки, фактури, товарителници и търговски документи и надписи, използвани в реклами, както и за търговските марки, запазените имена и илюстрациите, свързани с международната търговия на маслиновите масла, маслата от маслинено кюспе и трапезните маслини, доколкото такива надписи могат да представляват фалшиви изявления или да предизвикат объркване относно произхода, източника или качеството на маслиновите масла, маслата от маслинено кюспе и трапезните маслини, за които става въпрос.Член 23Спорове и помиряване на страните1. Споровете относно географски указания, възникващи от тълкуването на разпоредбите на настоящата глава или от затруднения при прилагането им, се разглеждат от Съвета на членовете, ако спорът не е решен чрез пряко договаряне.2. Съветът на членовете полага усилия за решаването на споровете след като вземе становището на консултативния съвет, предвиден по член 37, параграф 1, и след консултации със Световната


text: организация за интелектуална собственост, с компетентна професионална организация, а при необходимост, и с Международната търговска камара и специализирани международни институции в областта на аналитичната химия; когато не е постигнат успех и след като Съветът на членовете реши, че са използвани всички възможни средства за постигане на съгласие, заинтересованите членове имат право на регрес в последната инстанция на Международния съд на ООН.ГЛАВА VIСтандартизация на пазарите на маслинови продуктиЧлен 24Преглед на състоянието и развитието на пазара на маслинови масла, масла от маслинено кюспе и трапезни маслини1. В рамките на общите цели, определени в член 1, и с оглед на развитието на стандартизацията на пазара на маслиновите масла, маслата от маслинено кюспе и трапезните маслини и коригирането на несъответствията между международното предлагане и търсене поради променливост на реколтите или поради други фактори, членовете осигуряват достъп и предоставят на Международния съвет за маслиновите продукти всички необходими данни, статистика и документация за маслиновите масла, маслата от маслинено кюспе и трапезните маслини.2. Съветът на членовете подробно разглежда на годишната си сесия балансите за маслиновите продукти и прави общ разчет на предлагането и търсенето на маслинови масла, масла от маслинено кюспе и трапезни маслини на базата на информацията, предоставена от всеки член съгласно член 36, информацията, представена на Международния съвет за маслиновите продукти от правителства на държави и Страни по настоящото споразумение и всички други налични статистически материали в тази област, с които разполага Международният съвет за маслиновите продукти по темата. Съветът на членовете, като има предвид цялата информация, с която разполага, разглежда пазарната ситуация и прави общ разчет на предлагането и търсенето за всички маслинови продукти и може да препоръча на членовете мерките, които счита за желателни.Член 25Стандартизация на пазара за маслинови продукти1. Международният съвет за маслиновите продукти прави проучвания с цел да предостави на членовете препоръки за постигане на баланс между производство и потребление и, в по-общ план, за стандартизация на пазара на маслинови масла, масла от маслинено кюспе и трапезни маслини чрез прилагането на подходящи мерки.2. С оглед на стандартизацията, Международният съвет за маслиновите продукти прави също и проучвания с оглед да препоръча на членовете подходящи решения на проблемите, които могат да възникнат във връзка с развитието на международния пазар на маслинови масла, масла от маслинено кюспе и трапезни маслини чрез прилагане на подходящи мерки, като има предвид дисбалансите на пазара, предизвикани от колебания в производството или поради други причини.3. Международният съвет за маслиновите продукти разглежда начините и средствата за разширяване на международната търговия и повишаване на потреблението на маслиново масло и трапезни маслини. Той прави по-специално подходящи препоръки пред заинтересованите членове:а) приемане и използване на стандартен международен договор за сделки с маслинови масла, масла от маслинено кюспе и трапезни маслини;б) създаване и функциониране на международна служба за помирение и арбитраж, която ще разглежда спорове, свързани със сделки с маслинови масла, масла от маслинено кюспе и трапезни маслини;в) прилагане на стандарти за физичните, химичните и органолептичните характеристики на маслинови масла, масла от маслинено кюспе и трапезни маслини;г) създаването на единни методи за анализ.4. Международният съвет за маслиновите продукти взема всички мерки, които счита, че


text: ще бъдат от полза за недопускане на нелоялна конкуренция на международно ниво, включително такава конкуренция от страна на държави, които не са Страни по настоящото споразумение, или от лица, които са граждани на такива държави.ЧЕТВЪРТА ЧАСТТЕХНИЧЕСКИ РАЗПОРЕДБИГЛАВА VIIТехническо сътрудничество в сектора за маслинови продуктиЧлен 26Програми и дейности1. За да се постигнат общите цели, определени в член 1, относно техническото сътрудничество в областта на маслините и маслиновите продукти, Международният съвет за маслиновите продукти, действайки чрез своя Съвет на членовете, замисля и изготвя програми за дейности в тази насока.2. Сътрудничеството обхваща отглеждането на маслини, извличане на маслиново масло и производството на трапезни маслини.3. Международният съвет за маслиновите продукти може да предприеме директни действия за насърчаване на техническото сътрудничество.4. Международният съвет за маслиновите продукти може да се обърне за съдействие към публични и частни организации и/или субекти, били те национални или международни, за да изпълни част или всички разпоредби в настоящата глава. Той може да предостави също и финансова помощ на споменатите по-горе организации и/или субекти в рамките, определени от бюджета.Член 27Изследвания и разработки1. Международният съвет за маслиновите продукти, действайки чрез своя Съвет на членовете, разглежда всички предложения за проекти за изследвания и разработки, които са от общ интерес за членовете, и предприема мерките, които счита за подходящи за тази област.2. Международният съвет за маслиновите продукти може също да се обърне за съдействие към специализирани изследователски институти, лаборатории и центрове във връзка с изпълнението, мониторинга, използването и разпространението, в полза на членовете, на резултатите от програмите за изследвания и разработки.3. Международният съвет за маслиновите продукти прави необходимите проучвания на икономическата възвращаемост, която може да се очаква от прилагането на резултатите от програмите за изследвания и разработки.Член 28Обучение и конкретни операции1. Международният съвет за маслиновите продукти, действайки чрез своя Съвет на членовете, предприема необходимите действия за организирането на опреснителни курсове и курсове за обучение на различни нива за техническите експерти в сектора на маслиновите продукти, по-специално от членове, които са развиващи се страни.2. Международният съвет за маслиновите продукти насърчава трансфера на технологии в членовете, които са развиващи се страни, от членовете, които са високоразвити в областта на култивиране на маслини, извличане на маслиново масло и технологии за преработка на трапезни маслини.3. Международният съвет за маслиновите продукти улеснява всички форми на техническо сътрудничество като създава условия за предоставянето на консултанти и експерти на разположение на членовете, които се нуждаят от такива услуги.4. Международният съвет за маслиновите продукти улеснява участието на делегациите и експертите на членовете по време на своите общи или научно-технически заседания.5. Съветът на членовете по-специално:а) провежда конкретни проучвания и операции;б) свиква или насърчава провеждането на международни семинари и срещи;в) събира техническа информация и я разпространява между всички членове;г) подобрява координирането на дейностите, свързани с техническото сътрудничество между членовете в областта на култивирането на маслини, извличането на маслиново масло и в сектора на трапезните маслини, включително действия в рамките на трансрегионалното и регионалното планиране;д) насърчава такова двустранно или многостранно сътрудничество, което би подпомогнало Международния съвет за маслиновите продукти в постигането на целите на настоящото споразумение.ГЛАВА VIIIДруги меркиЧлен 29Други меркиМеждународният съвет за маслиновите продукти:а) насърчава


text: и координира провеждането на подходящи проучвания и изследвания на биологичното значение на маслиновото масло и трапезните маслини с акцент върху хранителните им качества и други техни потенциални качества;б) съставя, съвместно със специализирани органи, терминологията в областта на маслиновото масло и трапезните маслини, стандартите за маслиновите продукти и свързаните с тях методи за анализ както и другите стандарти, свързани със сектора за производство на маслинови продукти;в) взема необходимите мерки за съставяне на сборник с установените практики за лоялна търговия за международната търговия с маслинови масла, масла от маслинено кюспе и трапезни маслини.ПЕТА ЧАСТПРОМОЦИОНАЛНИ РАЗПОРЕДБИГЛАВА IХНасърчаване на световната консумация на маслиново масло и трапезни маслиниЧлен 30Програми за насърчаване на консумацията на маслиново масло и трапезни маслини1. Членовете се задължават съвместно да провеждат общи промоционални дейности за увеличаване на световната консумация на маслиново масло и трапезни маслини, въз основа на употребата на наименованията на ядивните маслинови масла и трапезните маслини, определени съответно в приложения Б и В.2. Тези дейности приемат формата на образователни и информационни кампании и разглеждат органолептичните и химичните характеристики на маслинови масла и трапезните маслини както и техните хранителни, терапевтични и други свойства.3. Промоционалните кампании целят да информират потребителите за наименованията, произхода и източниците на маслиновите масла и трапезните маслини, като се внимава да не се допусне по-голямо популяризиране или предпочитание на едно качество, произход или източник пред друго.4. Промоционалните програми, които следва да се провеждат съгласно настоящия член, се определят от Съвета на членовете с оглед на ресурсите, които са му предоставени. За приоритетни се считат действията в основните потребителски страни и в тези страни, където има вероятност да нарасне консумацията на маслиново масло и трапезни маслини.5. Ресурсът на промоционалния бюджет се използва с оглед на следните критерии:а) обема на консумацията и възможностите за развитие на съществуващите пазари;б) създаването на нови търговски обекти за продажба на маслиново масло и трапезни маслини;в) получената възвръщаемост на разходите за промоционални дейности.6. Съветът на членовете управлява всички ресурси, отделени за осъществяване на съвместни промоционални дейности. Той изготвя годишен разчет на приходите и разходите, свързани с промоционалните дейности, като приложение към бюджета си.7. Когато член, организация или лице правят доброволна вноска за провеждането на промоционална акция, Съветът на членовете приема процедури, които регламентират използването на такива ресурси, в рамките на специално споразумение между Международния съвет за маслиновите продукти и вносителя.8. Международният съвет за маслиновите продукти носи отговорност за техническото изпълнение на промоционалните програми, която може да повери на специализирани органи, избрани в съответствие с процедурните правила.Член 31Етикет за международна гаранция на Международния съвет за маслиновите продуктиСъветът на членовете може да предприеме стъпки за използването на етикет с цел международна гаранция, който да осигурява съответствие с международните стандарти на Международния съвет за маслиновите продукти.ШЕСТА ЧАСТДРУГИ РАЗПОРЕДБИГЛАВА ХДруги задълженияЧлен 32Общи задълженияЧленовете се задължават да не приемат мерки, които противоречат на техните задължения съгласно настоящото споразумение или на общите цели, определени в член 1.Член 33Финансова отговорност на членоветеВ съответствие с общите принципи на правото финансовата отговорност на всеки член пред Международния съвет за маслиновите продукти и пред другите членове е ограничена до размера на неговите задължения съгласно


text: член 15 относно вноските в бюджетите, посочени в същия член и, в зависимост от случая, съгласно член 16 относно административните средства.Член 34Екологични аспектиЧленовете разглеждат надлежно екологичните аспекти на всички етапи от отглеждането на маслините и производството на маслинови продукти и се задължават да изпълнят мерките, за които Съветът на членовете счита, че са необходими за подобряване или решаване на проблемите, срещани в тази област.Член 35Насърчаване на международната търговия и потреблениеЧленовете се задължават да предприемат всички необходими мерки за улесняване на търговията, насърчаване на консумацията на маслинови масла и трапезни маслини и да осигурят правилно развитие на международната търговия с тези продукти. За тази цел те се задължават да спазват принципите, правилата и насоките, които са приели на компетентните международни форуми.Член 36ИнформацияЧленовете се задължават да осигурят достъп и да предоставят на Международния съвет за маслиновите продукти необходимата статистика, данни и документация, които са му необходими, за да упражнява функциите си съгласно настоящото споразумение, и по-специално информацията, която му е необходима, за да създаде балансите за маслиновите масла, маслата от маслинено кюспе и трапезните маслини и да придобие знания за националните политики за маслиновите продукти на членовете.ГЛАВА ХIСпорове и жалбиЧлен 37Спорове и жалби1. Споровете, които касаят тълкуването или прилагането на настоящото споразумение, които са различни от споровете по член 23, и които не са решени чрез договаряне, по искане на всеки член, който е страна по спора, се отнасят до Съвета на членовете, който взема решение в отсъствие на заинтересования член след като при необходимост е взел становището на консултативен съвет, чийто състав и правила за работа се определят подробно в процедурните правила.2. Мотивираното становище на консултативния съвет се представя на Съвета на членовете, който във всички случаи решава спора като разглежда всички свързани с него факти.3. Всяка жалба по отношение на член, който не е изпълнил задълженията си по настоящото споразумение, по искане на члена, подал жалбата, се отнася до Съвета на членовете, който взема решение в отсъствие на въпросния член, след като е провел консултации със заинтересованите членове и е взел при необходимост становището на консултативния съвет, посочен в параграф 1 на настоящия член.4. Ако Съветът на членовете установи, че е извършено нарушение на настоящото споразумение от някой член, той може или да наложи санкции на въпросния член, които варират от обикновено предупреждение до прекратяване на правото му да участва при вземането на решения в Съвета на членовете докато не изпълни задълженията си, или в съответствие с процедурата, определена в член 45, да изключи въпросния член от участие в настоящото споразумение. Въпросният член има право на регрес в последната инстанция на Международния съд на ООН.ГЛАВА ХIIЗаключителни разпоредбиЧлен 38ДепозитарПравителството на Испания се определя като депозитар на настоящото споразумение.Член 39Подписване, ратифициране, приемане и одобряване1. Настоящото споразумение подлежи на подписване в Мадрид с Правителството на Испания от 15 юни до 31 декември включително от правителствата, поканени на Конференцията на ООН за договарянето на споразумение-правоприемник на Международно споразумение за маслиновото масло и трапезните маслини от 1986 г., изменено през 1993 г.2. Всяко правителство, посочено в параграф 1 на настоящия член, може:а) при подписването на


text: настоящото споразумение да декларира, че с подписването изразява съгласието си за обвързване с настоящото споразумение (окончателно подписване); илиб) след подписването на настоящото споразумение да го ратифицира, приеме или одобри чрез депозиране за тази цел на инструмент при депозанта.Настоящото споразумение подлежи на подписване, ратифициране, приемане или одобрение от Европейската общност.3. Инструментите за ратифициране, приемане или одобрение се депозират при депозитара.Член 40Присъединяване1. Всяка държава може да се присъедини към настоящото споразумение при условията, определени от Международния съвет за маслиновите продукти, действайки чрез своя Съвет на членовете, които включват няколко дяла за участие и срок за депозиране на инструмента за присъединяване. Съветът на членовете може да удължи срока за правителствата, които не могат да се присъединят в рамките на срока, определен в условията за присъединяване. След присъединяването се приема, че страната е включена в списъка в приложение А към настоящото споразумение заедно с дяловете си за участие, определени в условията за присъединяване.Настоящото споразумение е отворено за присъединяване от Европейската общност.2. Присъединяването се осъществява чрез депозиране на инструмент за присъединяване при депозитара. Инструментите за присъединяване декларират, че правителството приема всички условия, определени от Международния съвет за маслиновите продукти.Член 41Нотификация за временно приложение1. Правителство, подписало настоящото споразумение, което възнамерява да го ратифицира, приеме или одобри, или правителство, за което Съветът на членовете е определил условията за присъединяване, но което не е успяло все още да депозира своя инструмент, може по всяко време да нотифицира депозитара, че ще прилага настоящото споразумение временно от датата на влизането му в сила в съответствие с член 42, или ако вече е влязло в сила, от определена дата.2. Правителство, което съгласно параграф 1 от настоящия член е нотифицирало, че ще прилага настоящото споразумение от датата на влизането му в сила, или ако вече е влязло в сила, от определена дата, става от този момент временен член, докато не депозира своя инструмент за ратифициране, приемане, одобряване или присъединяване, за да стане член.Член 42Влизане в сила1. Настоящото споразумение влиза окончателно в сила в деня, когато най-малко пет правителства измежду упоменатите в приложение А към настоящото споразумение, които държат най-малко 90 % от дяловете за участие, подпишат окончателно настоящото споразумение или го ратифицират, приемат или одобрят, или се присъединят към него.2. Ако на 1 януари 2006 г. настоящото споразумение не е влязло в сила в съответствие с параграф 1 от настоящия член, то влиза в сила временно, ако до тази дата пет правителства, които отговарят на процентните изисквания на параграф 1 от настоящия член, са подписали настоящото споразумение окончателно или са го ратифицирали, приели или одобрили, или са нотифицирали депозанта, че ще прилагат настоящото споразумение временно.3. Ако на 1 януари 2006 г. не са изпълнени изискванията за влизане в сила съгласно параграф 1 или параграф 2 от настоящия член, депозитарът кани правителствата, които са подписали настоящото споразумение окончателно или са го ратифицирали, приели или одобрили, или са нотифицирали депозитара, че ще прилагат настоящото споразумение временно, да решат дали да въведат настоящото споразумение в сила окончателно или временно помежду си, изцяло или частично, на дата, определена от тях.4. За всяко правителство, което не е


text: нотифицирало депозитара съгласно член 41, че ще прилага настоящото споразумение временно и което депозира инструмент за ратифициране, приемане, одобряване или присъединяване след влизането в сила на настоящото споразумение, настоящото споразумение влиза в сила от деня на депозиране на инструмента.Член 43Изменение1. Международният съвет за маслиновите продукти, действайки чрез своя Съвет на членовете, може да препоръча на членовете изменения на настоящото споразумение.2. Предложение за изменение се приема от Съвета на членовете в съответствие с член 9 от Споразумението и влиза в сила за всички членове 90 след като депозитарът получи нотификация за решението на Съвета на членовете.Член 44Оттегляне1. Всеки член може да се оттегли от настоящото споразумение по всяко време след влизането в сила на настоящото споразумение като подаде писмена нотификация за оттегляне до депозитара. Едновременно с това членът информира Международния съвет за маслиновите продукти в писмена форма за действието, което е извършил.2. Оттеглянето съгласно настоящия член започва да действа 90 дни след получаването на нотификацията от депозитара.Член 45ИзключванеБез да се засяга член 37, ако Съветът на членовете реши, че някой член нарушава задълженията си съгласно настоящото споразумение и реши допълнително, че нарушението сериозно препятства изпълнението на настоящото споразумение, той може, с мотивирано решение на другите членове, взето в отсъствие на заинтересования член, да изключи упоменатия член от настоящото споразумение. Международният съвет за маслиновите продукти незабавно нотифицира депозитара за своето решение. Въпросният член спира да бъде страна по настоящото споразумение 30 дни след датата на решението на Съвета на членовете.Член 46Уреждане на сметки1. Съветът на членовете определя всички уреждания на сметки, които счита за справедливи, като има предвид всички поети ангажименти, пораждащи правни последствия за Международния съвет за маслиновите продукти, и които биха имали отражение върху вноските на член, който се е оттеглил от настоящото споразумение или е бил изключен от Международния съвет за маслиновите продукти, или по някакъв друг начин е спрял да бъде страна по настоящото споразумение, както и времето, необходимо за осигуряване на адекватен преход, по-специално ако е необходимо тези ангажименти да бъдат прекратени.Въпреки разпоредбите на горната алинея, такъв член се задължава да плаща всички дължими от него суми на Международния съвет за маслиновите продукти, считано за времето, през което той е бил член.2. След прекратяване на настоящото споразумение никой от членовете, посочени в параграф 1 от настоящия член, няма право на дял от постъпленията от ликвидацията или другите активи на Международния съвет за маслиновите продукти нито може да бъде обременен с някаква част от дефицита, ако има такъв, на Международния съвет за маслиновите продукти.Член 47Времетраене, продължаване, удължаване и прекратяване1. Настоящото споразумение остава в сила до 31 декември 2014 г., освен ако Международният съвет за маслиновите продукти, действайки чрез своя Съвет на членовете, не реши да го продължи, да го удължи, да го поднови или да го прекрати предсрочно в съответствие с разпоредбите на настоящия член.2. Международният съвет за маслиновите продукти, действайки чрез своя Съвет на членовете, може да реши да продължи настоящото споразумение за не повече от два периода, всеки от които е по две години. Всеки член, който не приема такова продължаване на настоящото споразумение, информира за


text: това Международния съвет за маслиновите продукти и спира да бъде страна по настоящото споразумение от началото на периода на продължаване.3. Ако преди 31 декември 2014 г. или преди изтичането на периода на продължаване на споразумението, посочен в параграф 2 на настоящия член, в зависимост от случая, е договорено ново споразумение или протокол за удължаването на настоящото споразумение, но още не е влязло в сила окончателно или временно, настоящото споразумение остава в сила и след датата на изтичане на времетраенето му до влизането в сила на новото споразумение или протокол, при условие че срокът на продължаване на действието на споразумението е не повече от 12 месеца.4. Международният съвет за маслиновите продукти, действайки чрез своя Съвет на членовете, може по всяко време да реши да прекрати настоящото споразумение и прекратяването да бъде в сила от дата, определена от него.5. Без да засяга изтичането или прекратяването на настоящото споразумение, Международният съвет за маслиновите продукти продължава съществуването си за времето, необходимо за извършването на ликвидация на Международния съвет за маслиновите продукти, включително уреждането на сметките, и през това време има всички правомощия и функции, които са му необходими за тези цели.6. Международният съвет за маслиновите продукти нотифицира депозитара за всички решения, които са взети съгласно настоящия член.Член 48ВъзраженияНе могат да се правят никакви възражения по отношение на разпоредбите на настоящото споразумение.В ПОТВЪРЖДЕНИЕ НА ГОРНОТО долуподписаните, надлежно упълномощени, са положили подписите си под настоящото споразумение на посочените дати.СЪСТАВЕНИТЕ в Женева на 29 април 2005 година текстове на настоящото споразумение, изготвени на английски, арабски, испански, италиански и френски език, са еднакво автентични.[1] Международно споразумение за маслиновото масло и трапезните маслини от 1986 г., изменено през 1993 г. и последно изменено през 2004 г.--------------------------------------------------20050429ПРИЛОЖЕНИЕ АДялове за участие в бюджетите на Организацията, определени в съответствие с член 8 [1].Алжир | 11 |Европейската общност | 801 |Хърватия | 5 |Египет | 8 |Иран (Ислямска република) | 5 |Израел | 5 |Либийска арабска джамахирия | 5 |Йордания | 7 |Ливан | 5 |Мароко | 25 |Сирийска арабска република | 45 |Сърбия и Черна гора | 5 |Тунис | 73 |Общо | 1000 |[1] Изчисленията са на основа на средното производство за периода 1997/1998 г. — 2002/2003 г. и на средния износ за периода 1998—2003 г.--------------------------------------------------20050429ПРИЛОЖЕНИЕ БНаименования и дефиниции на маслиновите масла и маслата от маслинено кюспеНаименованията на различните категории маслинови масла и масла от маслинено кюспе са дадени по-долу, като за всяко наименование е дадено съответната дефиниция:I. Маслиново масло е маслото, получено единствено от плода на маслиновото дърво; това изключва маслата, получени посредством използване на разтворители или методи на повторна естерификация, както и онези, смесени с мазнини от други видове. То има следните названия:А. Натурални маслинови масла а) Натурални маслинови масла, годни за консумация без допълнителна обработка i) екстра натурално маслиново масло : натурално маслиново масло, което има свободна киселинност, изразена като олеинова киселина, която не може да надвишава 0,8 g на 100 g, а другите му характеристики съответстват на тези, предвидени за тази категория;ii) натурално маслиново масло : натурално маслиново масло, което има свободна киселинност, изразена като олеинова киселина,